ועדת הכספים, כנסת 23, פרוטוקול מספר 167, 2020-11-09 12:00

משה גפני: תקנות מס הכנסה (פחת מואץ בתקופת ההתמודדות עם נגיף הקורונה) (הוראת שעה).

משה גפני: אנחנו בישיבה הקודמת הגענו לזה שהתעשייה מקבלים תשעה חודשים, ומסחר ושירותים – שלושה חודשים.

משה גפני: אנחנו לא הסכמנו לזה, אמרנו שלמסחר ושירותים זה מעט זמן, והנושא נשאר מבלי שתהיה הכרעה בעניין.

משה גפני: היו כל מיני הצעות שרצו בעניין - להוריד בתעשייה מתשעה לשמונה, ולהעלות מסחר ושירותים משלושה לארבעה.

משה גפני: אני לא הסכמתי לזה, כי לא באתי לכאן כדי לעשות רע לתעשיינים.

משה גפני: להוריד לתעשיינים, שהרכישה שהם רוכשים זה מכשירים גדולים או כלים גדולים, מתשעה חודשים לשמונה חודשים, זה לעשות להם נזק.

ינון אזולאי: היה עוד נושא שהעלינו אותו, הנושא של קרובי משפחה.

שגית אפיק: לעניין הקרוב, גיא, הסכמת בפעם הקודמת לחזור לנוסח הקודם של תקנות פחת מואץ.

מיקי לוי: ביקשנו שכל התאריכים יהיו שווים לכולם.

מיקי לוי: העליתי בפעם הקודמת גם את נושא האחסנה.

מיקי לוי: האם על חקלאים קטנים שיש להם בתי אריזות קטנטנים זה לא חל?

מיקי לוי: יש שם פחת מטורף.

מיקי לוי: אותו דבר מוסכים שביקשתי.

מיקי לוי: חבר'ה, אי אפשר לבלבל את הציבור.

דוד ברזילי: אני מבקש, אם ניתן, להחיל את התקנות האלו החל מינואר 2020, לא רק מספטמבר 2020, כי היו לנו בתקופה הזאת לא מעט רכישות שבוצעו.

דוד ברזילי: צריך לראות איך הדבר הזה מסייע ללא מעט תעשיינים קטנים להתמודד עם כל המגיפה הנוראית הזאת.

שגית אפיק: גיא, מה העמדה שלכם לגבי להחיל את זה מינואר 2020?

גיא גולדמן: אני חושב שעידו סופר, שנמצא בדרך לפה, רוצה לשמור על המועד המקורי.

גיא גולדמן: לאור המתווה המסתמן בקשר למסחר ושירותים, אפשר להשאיר את המועד.

משה גפני: תגיד את המתווה המסתמן.

משה גפני: אם לא תגיד, אני אגיד.

מיקי לוי: הישיבה הקודמת פוצצה.

מיקי לוי: בעלי עסקים, מפעלים, שהזמינו ציוד, השאירו אותו ארוז חצי שנה בתוך קונטיינרים כדי לחכות למשהו מהוועדה.

מיקי לוי: אל תפוצצו את הישיבה הזאת.

גיא גולדמן: הייתה בקשה לתת יותר משלושה חודשים להפעלת הציוד.

גיא גולדמן: אנחנו מציעים לתת הארכה לתשעה חודשים לגבי ציוד שלא ניתן להפעיל בתוך שלושה חודשים.

משה גפני: גם במסחר ושירותים.

גיא גולדמן: כן.

משה גפני: זו הצעה שנשמעת יותר הגיונית.

משה גפני: למסחר ושירותים, שבהם הכלים יותר זמינים, צריך זמן קצר.

משה גפני: במידה ויש במסחר ושירותים משהו שצריך יותר זמן, אפילו שהוא מסחר ושירותים, הוא יהיה תשעה חודשים.

משה גפני: אני רוצה שזה יהיה מתחילת השנה.

מירי סביון: האמירה שהייתה, ויכול להיות שיש עסקים שהתבססו על זה, הייתה אמירה שהתקנות האלו יחולו החל מ-1.9.

מירי סביון: מכיוון שיכול להיות שיש עסקים שכבר תכננו רכישות וכו', כרגע נראה לנו שצריך להישאר עם התקופה הזאת.

משה גפני: אבל אנשים רכשו קודם.

משה גפני: זה עדיין נמצא בארגזים.

מירי סביון: מועד הרכישה הרלוונטי זה החל מ-1.9.

מיקי לוי: עד מתי?

מירי סביון: עד 30 ביוני 2021.

מיקי לוי: אני חושב שההצעה שלהם הגיונית.

ינון אזולאי: הישיבה על הפחת המואץ הייתה ביולי או באוגוסט.

ינון אזולאי: צריך להחיל את זה מאז שהייתה הישיבה.

ישי פרלמן: הישיבה הייתה בסוף אוגוסט.

ישי פרלמן: כבר אז אמרנו שהתחילה תהיה בספטמבר.

ישי פרלמן: בתזכיר שפורסם שלושה ימים אחרי הישיבה היה כתוב שהמועד הוא ספטמבר.

מיקי לוי: יותר חשוב שזה יהיה מהתאריך שהם מציגים קדימה, כדי שאלה שמחזיקים את הציוד, ואלה שרוצים לרכוש, יבצעו את זה עכשיו.

שגית אפיק: אנחנו מקבלים את העמדה שלכם שזה יהיה מספטמבר.

שגית אפיק: אני מבינה שלתעשייה אתה נותן תשעה חודשים.

שגית אפיק: מה לגבי שירותים ומסחר?

גיא גולדמן: לשירותים ולמסחר אנחנו נותנים שלושה חודשים, אבל לגבי סוג ציוד שלא ניתן להשמיש בתוך שלושה חודשים - -

שגית אפיק: תן לנו דוגמה.

גיא גולדמן: כשיש ציוד כבד, ציוד משמעותי, ציוד מאסיבי, לא על כלי כתיבה.

מיקי לוי: אף אחד לא מגיש לך פחת מופחת על כלי כתיבה.

שגית אפיק: מי יחליט מה זה ציוד שמשמישים אותו בתוך שלושה חודשים?

שגית אפיק: איך זה יעבוד?

מירי סביון: המציאות יכולה להיות בין מחשב נייד או ריהוט במסעדה שבאים ושמים אותם, לבין איזה שהוא ציוד מורכב יותר שאולי כדי לחבר אותם צריך לעשות התאמות מסוימות במבנה, ואז פרק זמן של שלושה להפעלה הוא לא פרק זמן סביר.

מירי סביון: אם קונים מחשב, מחשב נייד או טלפון, סביר להניח שאפשר להפעיל אותם תוך פחות שלושה חודשים.

ישי פרלמן: בתקנות אלה – "ישראל" – לרבות האזור, כהגדרתו בסעיף 3א לפקודה; "מפעל תעשייתי" – כהגדרתו בסעיף 51 לחוק לעידוד השקעות הון, התשי"ט-1959; "ציוד" – לרבות מכונות ורכב עבודה כהגדרתו בפקודת התעבורה, שאינו משאית, ולמעט נכס בלתי מוחשי, ובלבד שהתקיימו בו שלושת אלה:

ישי פרלמן: הוא החל לשמש בישראל בייצור הכנסה בתוך שלושה חודשים מיום רכישתו או עד כ' בתמוז התשפ"א (30 ביוני 2021), לפי המאוחר מביניהם; ולגבי ציוד מסוג אשר אינו ניתן להפעלה בתוך שלושה חודשים מיום רכישתו או ציוד אשר שימש מפעל תעשייתי – עד תשעה חודשים מיום רכישתו, והכל לפי המאוחר מביניהם;

ישי פרלמן: "קרוב" – כהגדרתו בסעיף 88 לפקודה; "התקופה הקובעת" – התקופה שמיום י"ב באלול התש"ף (1 בספטמבר 2020) עד כ' בתמוז התשפ"א (30 ביוני 2021).

ישי פרלמן: פחת 2.

ישי פרלמן: (א) נישום שרכש ציוד המשמש במישרין בפעילותו, והוא זכאי בשלו לניכוי מואץ בעד פחת, רשאי לבקש בעד אותו ציוד פחת, במקום הפחת שהוא זכאי לו לפי לתקופה כל דין, בשיעור כפול משיעור הפחת לו היה זכאי לפי כל דין ובלבד שסך כל הקובעת הפחת שיינתן לציוד, לפי הוראות כל דין, לא יעלה על מחירו המקורי.

ישי פרלמן: (ב) האמור בתקנת משנה (א) יחול רק אם הציוד שימש בייצור הכנסה בידי הנישום בפעילותו בישראל בכל התקופה שתחילתה במועד שבו החל השימוש בציוד וסיומה בתום שנת המס שבשלה נתבע פחת לפי תקנת המשנה אמורה, לפחות, והנישום הציג אישור מאת מייצג כמשמעותו בסעיף 236 לפקודה, על התקיימות התנאים המזכים בפחת כאמור בתקנות אלה.

ישי פרלמן: בחירת 3.

ישי פרלמן: בחר הנישום בניכוי בעד פחת כאמור בתקנה 2, תחול בחירתו על כל הציוד הדין שנרכש בתקופה הקובעת שבעדו רשאי הוא לתבוע כאמור.

ישי פרלמן: החל הוראה 4.

ישי פרלמן: נמכר ציוד לקרוב לאחר שנתבע בעדו פחת לפי תקנה 2, בתוך 4 שנים מיום לעניין התחילה, יקראו את המחיר המקורי של הציוד בידי הרוכש הקרוב כאפס.

ישי פרלמן: המחיר המקורי סייגים 5.

ישי פרלמן: (א) תקנות אלה לא יחולו על ציוד שרכש הנישום באחת מאלה: לתחולה

ישי פרלמן: רכישה בלא תמורה;

ישי פרלמן: רכישה שחלו עליה הוראות חלק ה2 לפקודה.

ישי פרלמן: (ב) תקנות אלה לא יחולו על נישום שקיבל זכות נפט כהגדרתו בחוק מיסוי רווחים ממשאבי טבע, התשע"א-2011, זיכיון או זיכיון משנה מהמדינה, לגבי ציוד המשמש לצורך הפעילות שבעד קיבל את זכות הנפט, הזיכיון או זיכיון המשנה כאמור.

דובי פרימוביץ': אנחנו בתעשייה, למרות שאנחנו עובדים, נמצאים במצב די קשה עם תזרים המזומנים שלנו.

דובי פרימוביץ': את הכסף ממרכז ההשקעות אנחנו מקבלים הרבה אחרי ההשקעות שאנחנו מבצעים, וגם זה הולך מאוד קשה.

דובי פרימוביץ': מה שבסך הכל ביקשנו פה זה שיעזרו לנו קצת ליישר את העקומה.

דובי פרימוביץ': כשקונים ציוד חדש ועושים השקעות, התשלום הוא מיידי.

דובי פרימוביץ': התמורה מההשקעות, לעומת זאת, היא על פני חמש ועשר שנים.

דובי פרימוביץ': המהלך הזה יכול לעזור לנו קצת ליישר את התזרים שלנו.

דובי פרימוביץ': גם ככה הגבייה קשה, גם ככה קשה לקבל אשראי מבנקים, גם ככה אין יציבות.

דובי פרימוביץ': המינימום שאפשר לתת לנו זה לשלם קצת פחות במס הכנסה השנה.

דובי פרימוביץ': הדבר הזה מאוד יכול לעזור לתעשיינים בלקבל החלטות, בלעשות השקעות, בלהביא ציוד.

משה גפני: אתם תומכים בפחת מואץ.

דובי פרימוביץ': הייתי עם 70% ייצוא.

דובי פרימוביץ': היום אני עם 30% ייצוא.

דובי פרימוביץ': בעל הבית כבר די התייאש ממה שקורה בישראל עם כל הסיפור הזה, לכן הוא העביר חלק מהייצור לאירופה.

דובי פרימוביץ': כדי נוכל לשמר את מה שנשאר פה, ואני מפעל עם קרוב ל-100 עובדים, תתנו לנו את העזרה הזאת, את הכלי הזה, שהוא לא גדול מבחינת המדינה, שהוא אפילו מאוד קטן, הוא לא בכסף ממשי, כדי שנוכל להמשיך להחזיק את התעשייה הזאת כאן.

משה גפני: אתם תומכים בפחת המואץ?

דובי פרימוביץ': בהחלט.

משה גפני: אנחנו רוצים לאשר את הפחת המואץ כפי שסיכמנו.

משה גפני: אני מודה לכם על הרצון, הניסיון והכוונה ללכת לקראת הנושא הזה.

משה גפני: תקנות מס הכנסה (פחת מואץ בתקופת ההתמודדות עם נגיף הקורונה) (הוראת שעה), התשפ"א-2020, עם התיקונים שנעשו בתקנות האלו.

משה גפני: מי בעד אישור התקנות, ירים את ידו.

משה גפני: מי נגד, מי נמנע?

משה גפני: אושר.

משה גפני: התקנות אושרו.

משה גפני: תודה רבה, הישיבה נעולה.